Diari Oficial de la Generalitat Valenciana


Sumari del DOGV 2442, del 03-02-1995 (1995/833731)

ORDRE de 9 de desembre de 1994, de la Conselleria d'Agricultura, Pesca i Alimentació, per la qual s'aprova el Pla d'Obres i Millores Territorials (2a. part) de les zones d'agricultura de muntanya de l'Alt Palància i l'Alt Millars (Castelló).
-------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/12/09/(1)/dof/vci/html**

### Dades del document

Número de DOGV
:   2442

Data del DOGV
:   03-02-1995

Secció del DOGV
:   DISPOSICIONS GENERALS

Número del document
:   1995/833731


Data del document
:   09-12-1994

Organisme emissor
:   Conselleria d'Agricultura, Pesca i Alimentació

Tipus de document
:   Ordre

ORDRE de 9 de desembre de 1994, de la Conselleria d'Agricultura, Pesca i Alimentació, per la qual s'aprova el Pla d'Obres i Millores Territorials (2a. part) de les zones d'agricultura de muntanya de l'Alt Palància i l'Alt Millars (Castelló).   
El Decret 151/1990, de 17 de setembre, del Consell de la Generalitat Valenciana, estableix que serà d'aplicació en tot el territori de la Comunitat Valenciana, en tant que es troba classificada com a objectiu número 1 en el Reglament CEE 2.052/1988, del Consell, el que es regula en la Llei de Reforma i Desenvolupament Agrari en matèria d'obres i millores territorials.  
Estableix, així mateix, que les obres que s'han d'executar es faran, preferentment, en les zones d'agricultura de muntanya, de regressió de població i amb limitacions específiques, i es recolliran en plans d'obres aprovats per mitjà d'una ordre de la Conselleria d'Agricultura, Pesca i Alimentació.  
Les zones desfavorides de la Comunitat Valenciana es van determinar mitjançant la Directiva 86/466/CEE i es van ampliar per decisions del Consell 89/566/CEE i 91/465/CEE, tot això de conformitat amb els criteris establits sobre això per la Directiva 75/268/CEE.  
En la normativa comunitària esmentada es troben inclosos diversos municipis de les comarques agràries del Palància, del Penyagolosa i de la Plana.  
La Direcció Territorial de la Conselleria a Castelló, basant-se en les sol·licituds presentades pels ajuntaments, ha proposat l'execució d'obres que beneficien les condicions de la zona, com ara: construcció i millora de camins rurals, millora de regadius mitjançant el condicionament de séquies, substitució de conduccions obertes per canonades i construcció de basses, electrificació rural, construcció de punts d'aigua per al ramat, i obres per al condicionament d'àrees recreatives rurals.  
Examinada la proposta de pla, s'estima que les obres que s'hi inclouen són necessàries per a l'actuació de la Conselleria i contribuiran a un millor aprofitament i estalvi de l'aigua en els regadius i a la millora de les condicions estructurals agràries de la zona.  
Per això i fent ús de les facultats que tinc atribuïdes  
ORDENE:  
Article primer  
S'aprova el Pla d'Obres i Millores Territorials (2a. part) de les zones d'agricultura de muntanya de l'Alt Palància i l'Alt Millars.  
Article segon  
D'acord amb els articles 62 i 65 de la Llei de Reforma i Desenvolupament Agrari i l'article primer del Decret 169/1991, del Consell de la Generalitat Valenciana, les obres incloses en el Pla quedaran classificades així:  
1. La construcció i millora de camins rurals, conduccions generals i xarxes principals de reg, embassaments i dipòsits reguladors de reg, punts d'aigua per al ramat i electrificacions rurals, com a obres d'interés general en el grup a) de l'article 61 de la llei esmentada, per la qual cosa seran subvencionades totalment.   
2. Les àrees recreatives rurals com a complementàries en el grup d) del mateix article 61. Aquestes obres complementàries, en aplicació dels beneficis que es preveuen en els articles 70 i 74 de la Llei, tindran una subvenció del 40 per cent i una bestreta del 60 per cent del cost, reintegrable en 10 anys a un interés del 4 per cent anual.  
DISPOSICIONS FINALS  
Primera  
La Direcció General d'Estructures Agràries i Desenvolupament Rural dictarà les normes complementàries per a la millor aplicació del que es disposa en aquesta ordre.  
Segona  
Aquesta ordre vigeix des del dia de la publicació en el Diari Oficial de la Generalitat Valenciana.  
València, 9 de desembre de 1994  
El conseller d'Agricultura, Pesca i Alimentació,  
JOSEP MARIA COLL COMIN


Còpia Permalink ELI